**Stadium 974** (arabsky: **استاد 974**, predtým **Štadión Ras Abu Aboud**) bol futbalový štadión v katarskej Dauha. Otvorený bol 30. novembra 2021 a jednalo sa o dočasný štadión, na ktorom sa hrali zápasy počas Majstrovstiev sveta vo futbale 2022. Po skončení majstrovstiev bol štadión rozobraný.

Návrh a konštrukcia
-------------------

Koncepciu štadióna navrhla architektonická kancelária Fenwick Iribarren Architects. Štadión je postavený na nábreží s rozlohou 450 000 metrov štvorcových a nachádza sa na umelom výbežku. Má modulárnu konštrukciu a jeho súčasťou je 974 recyklovaných prepravných kontajnerov, ktoré sú poctou priemyselnej histórii miesta a medzinárodnej predvoľbe Kataru (+974). Prepravné kontajnery a sedadlá, ktoré štadión používal boli neskôr demontované a poskytnuté ako pomoc iným nerozvinutým krajinám sveta. Jedná sa o prvý dočasný štadión v histórii majstrovstiev sveta vo futbale.

Štadión bol jedným z ôsmich štadiónov, ktoré boli pre účely turnaja prestavané. Zadávacie konanie na prestavbu štadióna sa začalo v roku 2017. Na výstavbe štadióna sa podieľali spoločnosti HBK Contracting Company (HBK), DCB-QA, Time Qatar, Fenwick Iribarren Architects (FI-A), Schlaich Bergermann Partner a Hilson Maron.

Štadión získal štvorhviezdičkové hodnotenie od Global Sustainability Assessment System (GSAS).

História
--------

Štadión bol pôvodne známy pod názvom Ras Abu Aboud Stadium. 20. novembra 2021 počas slávnostného otvorenia štadióna bol oficiálne premenovaný na Stadium 974.

Prvý zápas na štadióne sa odohral 30. novembra 2021 v deň začatia Arabského pohára FIFA medzi Spojenými arabskými emirátmi a Sýriou. Posledný zápas tu odohral 5. decembra 2022 v rámci osemfinále majstrovstiev sveta vo futbale 2022 sa proti sebe stretla Brazília a Kórejská republika.

Majstrovstvá sveta vo futbale 2022
----------------------------------

Štadión počas majstrovstiev sveta hostil sedem zápasov.

| Dátum | Čas | Domáci | Výsledok | Hostia | Fáza | Diváci |
| --- | --- | --- | --- | --- | --- | --- |
| 22. novembra 2022 | 17:00 | Mexiko Mexiko | 0 : 0 | Poľsko Poľsko | Skupina C | 39 369 |
| 24. novembra 2022 | 17:00 | POR Portugalsko | 3 : 2 | Ghana Ghana | Skupina H | 42 662 |
| 26. novembra 2022 | 17:00 | FRA Francúzsko | 2 : 1 | DEN Dánsko | Skupina D | 42 860 |
| 28. novembra 2022 | 17:00 | BRA Brazília | 1 : 0 | [[Švajčiarske národné futbalové mužstvo|SUI Švajčiarsko]] | Skupina G | 43 649 |
| 30. novembra 2022 | 20:00 | Poľsko Poľsko | 0 : 2 | ARG Argentína | Skupina C | 44 089 |
| 2. decembra 2022 | 20:00 | SRB Srbsko | 2 : 3 | SUI Švajčiarsko | Skupina G | 41 378 |
| 5. decembra 2022 | 20:00 | BRA Brazília | 4 : 1 | Južná Kórea Kórejská republika | Osemfinále | 43 847 |

Referencie
----------

1. ↑   *A Modular, Demountable Stadium Built From Shipping Containers Will Be Erected for Qatar 2022 World Cup* [online]. ArchDaily, 2017-11-28, [cit. 2023-11-28]. Dostupné online. (po anglicky)
2. ↑   *Demountable stadium built with shipping containers reaches completion in Qatar* [online]. Dezeen, 2021-11-24, [cit. 2023-11-28]. Dostupné online. (po anglicky)
3. ↑   *Workers Begin Dismantling Qatar’s Stadium 974, the First Temporary World Cup Stadium* [online]. ArchDaily, 2022-12-15, [cit. 2023-11-28]. Dostupné online. (po anglicky)
4. ↑   *Qatar unveils designs for Ras Abu Aboud while Khalifa Stadium gets 4-stars* [online]. 2017-12-01, [cit. 2023-11-28]. Dostupné online. (po anglicky)
5. ↑   *UAE vs. Syria - 30 November 2021 - Soccerway* [online]. int.soccerway.com, [cit. 2023-11-28]. Dostupné online.